રીપોર્ટમાં વિવિધ પ્રકારની સેન્સરશીપ અને મીડિયાની પહોંચને નકારવામાં આવી હોવાનું પણ નોંધાયું છે. એ રસપ્રદ છે કે આવા હસ્તક્ષેપો તમામ પાર્ટી દ્વારા કરવામાં આવ્યા છે. ભારતીય જનતા પાર્ટીના નેતૃત્વમાં ગોવાની ગઠબંધન સરકારે માત્ર ચુનિંદા પત્રકારોને બ્રીફિંગ આપી પ્રેસની પહોંચને સીમિત કરવાનો પ્રયાસ કર્યો તો કેરલામાં કમ્યુનીસ્ટ પાર્ટીની સરકારના મુખ્યમંત્રીએ, તેમની અને બીજેપીના પ્રતિનિધિઓ વચ્ચેની બેઠક માંથી પત્રકારોને બહાર હાંકી કાઢ્યા. રાજસ્થાને મીડિયા દ્વારા પબ્લિક સર્વન્ટ અને જજો સામેના ભ્રષ્ટાચારના આરોપોનું રીપોર્ટીંગ રોકવા માટે લગભગ કાયદો ઘડીજ નાખ્યો હતો અને દાર્જીલિંગમાં ઈલોકટોનીક મીડિયાને ગોરખાલેન્ડ આંદોલનને કવર નહિ કરવા માટે જણાવાયું હતું. કોંગ્રેસ પાર્ટી પણ “પ્રેસ પર અંકુશ મુકવા”ની રમતમાં જોડાઈ હતી અને તેની વિરુદ્ધ રીપોર્ટ કરતી ચેનલોને તેની પ્રેસકોન્ફરન્સોમાં આવવા દીધી નહોતી. જયારે જમ્મુ કાશ્મીરમાં હંમેશ મુજબજ, ભારત સરકારના વિશિષ્ટ પ્રતિનિધિ દીનેશ્વર શર્માની કુપવારાની મુલાકાત જેવા કેટલાક કાર્યક્રમો થી મીડિયાને દુર રખાયા હતા કે પછી, વારંવાર, અશાંતિની દરેક ઘટના પછી ઈન્ટરનેટ સેવા બંધ કરવામાં આવી હતી. હકીકતમાં, ૨૦૧૭માં, તમામ રાજ્યોની સરખામણીમાં, જમ્મુ કાશ્મીરમાં મીડિયાની સ્વતંત્રતા અને બોલવાની સ્વતંત્રતાનો સૌથી ખરાબ રેકોર્ડ નોંધાયો હતો જેમાં પત્રકારોની ધરપકડ અને અન્ય અત્યાચારો ઉપરાંત ૪૦ દિવસ ઈન્ટરનેટ સેવાઓ બંધ રહી હતી (આખા દેશમાં કુલ ૭૭ દિવસ ઈન્ટરનેટ સેવા બંધ રહી હતી). એ આશ્ચર્યજનક નથીકે પ્રેસની સ્વતંત્રતા બાબતે ભારતનું સ્થાન ઉજવણી કરવા યોય્ગ નથીજ.